text: Gịnị Ka M Ga-eme Ka M Nwee Ike Ịna-ehikwu Ụra? | Ndị Na-eto Eto
  GỤỌ NKE Afrikaans Albanian Amharic Arabic Armenian Azerbaijani Azerbaijani (Cyrillic) Bulgarian Cebuano Chichewa Chinese Mandarin (Simplified) Chinese Mandarin (Traditional) Chitonga Cibemba Croatian Czech Danish Dutch Efik English Estonian Ewe Fijian Finnish French Ga Georgian German Greek Haitian Creole Hausa Hebrew Hiligaynon Hungarian Icelandic Igbo Iloko Indonesian Italian Japanese Kinyarwanda Kirghiz Kirundi Korean Latvian Lithuanian Macedonian Malagasy Malayalam Maltese Myanmar Nepali Norwegian Nzema Ossetian Persian Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Swahili Swedish Tagalog Tamil Tatar Telugu Thai Tsonga Turkish Ukrainian Umbundu Vietnamese Xhosa Yoruba Zulu
  Baịbụl kwuru na “ obere ezumike dị mma karịa ịrụsi ọrụ ike gabiga ókè na ịchụso ifufe. ” (Ekliziastis 4:6) Ọ bụrụ na ị naghị ehi ụra nke ọma, ịrụ ọrụ ga na-esiri gị ike.
  Nwa agbọghọ dị afọ iri na itoolu aha ya bụ Ulumma kwuru, sị: “Ọ bụrụ na ehighị m ụra nke ọma, o nweghị ihe m na-emeli, ụbụrụ m ga na-agbakwa ghara ghara.”
  Amarachi, onye dị afọ iri na itoolu, kwuru, sị: “Ọ na-abụ elekere abụọ nke ehihie kụhaala, ike agwụruo m n’ọkpụkpụ. Mụ na mmadụ na-ekwu okwu, ụra ana-atụ m.”
  Ì kwesịrị ịna-ehikwu ụra? Lee ihe ụfọdụ ndị na-eto eto ibe gị merela.
  Na-alakpu n’oge. Adaeze, onye dị afọ iri na asatọ, sịrị: “ M na-agbalị ka m na-alakpu n’oge. ”
  Ekwela ka ndị enyi gị mee ka ị ghara ihi ụra mgbe i kwesịrị ihi. Obinna, onye dị afọ iri abụọ na otu, sịrị: “ Mgbe ụfọdụ, ọ bụ n’ime abalị ka ndị enyi m na-akpọ m n’ekwentị ma ọ bụ jiri ya zitere m ozi. Ma ugbu a, ha kpọọ m, mụ agwa ha ka ọ dị mgbe ọzọ, ka m nwee ike hie ụra. ”
  Nwee oge ị ga na-alakpu na oge ị ga na-eteta. Onyinyechi, onye dị afọ iri abụọ, sịrị: “ Kwa ụbọchị, m na-agbalị hie ụra n’oge m kpebiri iji na-ehi ụra. M na-etetakwa n’oge m kpebiri iteta. ”
  Ihe Ga-enyere Gị Aka: Gbalịa ka ị na-ehiru ụra awa asatọ n’abalị ọ bụla.
  Ọ bụrụ na ị gbalịa na-ehikwu ụra, ọ ga-abara gị uru. Cheta na ọ bụrụ na ahụ́ esie gị ike, ị ga-adịkwu mma n’anya, obi ga na-adịkwu gị ụtọ, gị ana-emetakwukwa ihe ndị ị na-eme.
  O nwere ihe ụfọdụ ị na-agaghị ama ihe ị ga-eme gbasara ha, ma otú i si ebi ndụ nwere ike ime ka ahụ́ gbasie gị ike ma ọ bụkwanụ mee ka ị na-arịakarị ọrịa. Nnenna, onye dị afọ iri na itoolu, sịrị: “ Mee elu mee ala, ọ bụ naanị gị ga-ekpebi otú ahụ́ ga-adị gị. ”